[bookmark: _GoBack]ZMLUVA O ZRIADENÍ VECNÉHO BREMENA 
povinnosť strpieť uloženie prípojného vodovodného a kanalizačného potrubia                           a
povinnosť strpieť vstup na nehnuteľnosti
uzavretá v zmysle ust.§ 151n a nasl. Občianskeho zákonníka
___________________________________________________________________________

Zmluvné strany:

Povinný z vecného bremena:	

Názov:				Obec Odorín 	
so sídlom:			053 22 Odorín 266 
zastúpený:			Ing. Mária Goduľová, starosta obce 
IČO:				00329428 
DIČ:				2020717809
 

						(ďalej len ako „Povinný“)
a

Oprávnený z vecného bremena:   
	
Meno a priezvisko:		Rastislav Fajth, rod. Fajth
Dátum narodenia:  		24.06.1974
Rodné číslo:  			7406249378
Trvale bytom: 			053 22 Odorín č. 234
Číslo OP:			HF 035125

						(ďalej len ako „Oprávnený“)


uzatvárajú Zmluvu o zriadení vecného bremena (ďalej len ako ,,zmluva“) za nasledovných podmienok:

		
Článok I.
Úvodné ustanovenia

1. Povinný je výlučným vlastníkom nehnuteľností nachádzajúcich sa v okrese Spišská Nová Ves, obci Odorín, k. ú. Odorín, zapísaných na liste vlastníctva č. 1, vedených Okresným úradom Spišská Nová Ves, katastrálny odbor a síce:

· pozemok parc. číslo KN C 663, druh pozemku: orná pôda o výmere 1269 m²,
· pozemok parc. číslo KN C 98/3, druh pozemku: orná pôda o výmere 333 m²,
· pozemok parc. číslo KN C 45/2, druh pozemku: záhrada o výmere 12 m².

(ďalej len ako „Nehnuteľnosti“)

2. Oprávnený je výlučným vlastníkom nehnuteľností v blízkosti nehnuteľností špecifikovaných v bode 1. tohto článku, a síce nehnuteľností nachádzajúcich sa v okrese Spišská Nová Ves, obci Odorín, k. ú. Odorín, zapísaných na liste vlastníctva č. 1023, vedených Okresným úradom Spišská Nová Ves, katastrálny odbor a to:

· pozemok parc. číslo KN C 617/91, druh pozemku: zast. plocha o výmere 108 m²,
· pozemok parc. číslo KN C 617/92, druh pozemku: zast. plocha o výmere 108 m²


Článok II.
Predmet zmluvy

1. Zmluvné strany sa dohodli, že po podpise tejto zmluvy a následnom zápise do katastra nehnuteľností vzniká v prospech Oprávneného vecné bremeno nasledovného znenia:

Zriaďuje sa vecné bremeno k pozemkom registra CKN č. 663, č. 98/3, č. 45/2 spočívajúce v povinnosti strpieť uložené prípojné vodovodné a kanalizačné  potrubie pod povrchom týchto nehnuteľností a v povinnosti strpieť právo vstupu, prevádzkovanie, údržbu, kontrolu, opravu predmetného prípojného vodovodného a kanalizačného potrubia a odber vody v prospech vlastníka nehnuteľností zapísaných na liste vlastníctva č. 1023 v katastrálnom území Odorín a to pozemku parc. číslo KN C 617/91, druh pozemku: zastavaná plocha 108 m²,  pozemku parc. číslo KN C 617/92, druh pozemku: zastavaná plocha 108 m2. 
Geometrický plán číslo 20180029, vyhotovil Ing. Michal Nagy dňa 20.11.2018, autorizačne overil Ing. Iveta Nagyová 

2. Vecné bremeno podľa bodu 1. tohto článku sa zriaďuje bezodplatne a Oprávnenému z vecného bremena nevzniká voči Povinnému povinnosť úhrady odmeny za zriadenie vecného bremena. 

3. Oprávnený sa zaväzuje znášať všetky náklady spojené s prevádzkovaním, údržbou, kontrolou, opravou predmetného prípojného vodovodného a kanalizačného potrubia uloženého pod povrchom pozemkov registra CKN č. 663, č. 98/3, č. 45/2, k.ú. Odorín.

 
Článok III.
Účel zriadenia vecného bremena in rem

Vecné bremeno in rem sa zriaďuje za účelom využitia prípojného vodovodného a kanalizačného potrubia uloženého pod povrchom dotknutých Nehnuteľností špecifikovaných v článku 1., bod. 1 zmluvy vo výlučnom vlastníctve Povinného, ktoré na svoje náklady vybudoval Oprávnený. 


Článok IV.
Vznik vecného bremena, návrh na zápis vecného bremena

1. Právo vstupu na Nehnuteľnosti v rozsahu v špecifikovanom v článku II. tejto zmluvy nadobúda Oprávnený dňom nadobudnutia právoplatnosti rozhodnutia, ktorým Okresný úrad Spišská Nová Ves, katastrálny odbor rozhodne o zápise vecného bremena k Nehnuteľnostiam do katastra nehnuteľností.

2. Návrh na zápis vecného bremena k Nehnuteľnostiam podľa článku II. Zmluvy do príslušného katastra nehnuteľností podajú zmluvné strany spoločne, a to                    bez odkladu po podpise tejto zmluvy.

3. Zmluvné strany sa dohodli, že správne poplatky spojené s návrhom na zápis vecného bremena k Nehnuteľnostiam do katastra nehnuteľností bude v plnej miere hradiť Oprávnený.

4. V prípade, ak príslušná správa katastra preruší konanie o zápise vecného bremena k Nehnuteľnostiam zriadeného v prospech Oprávneného, zmluvné strany sa zaväzujú poskytnúť si súčinnosť za účelom zabezpečenia zápisu vecného bremena k Nehnuteľnostiam.


Článok V.
Práva a povinnosti zmluvných strán

1. Povinný vyhlasuje, že jej vlastnícke právo k Nehnuteľnostiam nie je predmetom súdneho sporu alebo exekučného konania, najmä vyhlasuje, že ku dňu podpisu tejto zmluvy nemá žiadne záväzky, ktorých nesplnenie by mohlo byť dôvodom na odstúpenie alebo iné zrušenie zmluvy.

2. Povinný vyhlasuje, že do dňa právoplatnosti rozhodnutia príslušnej správy katastra o zápise vecného bremena k Nehnuteľnostiam podľa tejto zmluvy, nevykoná žiadne právne úkony, ktoré by zakladali akékoľvek právo k Nehnuteľnostiam, predovšetkým sa zaväzuje, že do uvedeného dňa neuzavrie žiadnu kúpnu zmluvu, nájomnú zmluvu, záložnú zmluvu, zmluvu o zriadení predkupného práva, zmluvu o zriadení vecného bremena ani žiadnu inú zmluvu, predmetom ktorej by boli práva k Nehnuteľnostiam.

3. Povinný sa zaväzuje strpieť výkon práva zodpovedajúcemu vecnému bremenu až do dňa jeho zániku. Počas jeho výkonu nie je oprávnený zasahovať a obmedzovať tento výkon práva Oprávneného z vecného bremena. 

4. Povinný berie na vedomie, že oprávnenie z vecného bremena je nerozlučne späté                 s vlastníckym právom k nehnuteľnostiam zapísaných na liste vlastníctva č. 1023 v katastrálnom území Odorín a to pozemku parc. číslo KN C 617/91, druh pozemku: zastavaná plocha o výmere 108 m² a pozemku parc. číslo KN C 617/92, druh pozemku: zastavaná plocha o výmere 108 m².


Článok  VI.
Doložka o zverejnení zmluvy

1. Túto Zmluvu v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v platnom znení Povinný zverejní na webovom sídle obce, s čím Oprávnený bez výhrad súhlasí.

2. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).


Článok VII.
Záverečné ustanovenia

1. Zmluva nadobúda platnosť dňom podpisu zmluvných strán a účinnosť dňom nasledujúcim po dni jej uverejnenia na webovom sídle Povinného.

1. Právo Povinného na užívanie Nehnuteľností zriadením vecného bremena nie je žiadnym spôsobom dotknuté.

1. Zmena v osobe vlastníkov Nehnuteľností nemá vplyv na trvanie vecného bremena zriadeného touto zmluvou. Noví nadobúdatelia z titulu prevodu alebo prechodu vlastníckeho práva k Nehnuteľnostiam sú povinní rešpektovať právo Oprávneného z vecného bremena.

1. Zmluva sa vyhotovuje v štyroch rovnopisoch, z toho dva  rovnopisy budú tvoriť prílohu k návrhu na zápis vecného bremena, jeden rovnopis obdrží Povinná a jeden Oprávnený.

1. Túto zmluvu možno meniť a dopĺňať iba na základe dohody zmluvných strán, pričom akékoľvek zmeny alebo doplnky musia mať písomnú formu.

1. Zmluvné strany prehlasujú, že ako účastníci tejto zmluvy sú oprávnení s predmetom zmluvy nakladať a ich zmluvná voľnosť nie je obmedzená. Právny úkon je urobený v predpísanej forme, zmluva bola spísaná podľa ich skutočnej vôle a na základe pravdivých údajov.  Zmluva bola nimi prečítaná, jej obsahu porozumeli a na znak súhlasu ju vlastnoručne podpísali. Účastníci súčasne prehlasujú, že táto zmluva nebola uzatvorená v tiesni, ani za iných nápadne nevýhodných podmienok, že je pre nich vzájomne výhodná, a že pri podpisovaní nebol na nich vyvíjaný nátlak v žiadnej forme.

V Odoríne, dňa 30.11.2018



Povinný z vecného bremena:				Oprávnený z vecného bremena:






..................................................				...................................................
         Obec Odorín				       	             	Rastislav Fajth
     Ing. Mária Goduľová		

